
	Objekta higiēniskais novērtējums

	Rīgā

	2021. gada    14. jūnijā


	1. Objekta nosaukums: Bērnu dienas nometne „Pie Jūras 21”

	2. Objekta īpašnieks: nomnieks- SIA „Marpe Camps”,  reģ. Nr. 40103970432

	3. Objekta adrese: Saulkrastu novads, Zvejniekciems, viesu nams „Aizvēji”

	4. Novērtēšanu veica: 11.06.2021. vecākā higiēnas ārste Irina Talanova   

	5. Novērtēšanā piedalījās: administratore Līga Vaidere

	6. Konstatēts:

 6.1. Vispārīgās ziņas par objektu/objekta raksturojums
Bērnu diennakts nometne tiks organizēta viesu namā „Aizvēji”, Zvejniekciemā, Saulkrastu novadā, laika posmā no 27.06.2021. līdz 02.07.2021. Visi dalībnieki tiks sadalīti 2 atsevišķās grupās ( 1.grupā- 20 bērni, 2.grupā- 10 bērni), kopā līdz 30 bērniem. Bērni no 1.grupas dzīvos viesnīcas ēkā un 5 koka  atpūtas namiņos. Viesnīcas ēkā atrodas 6 viesu numuri ar tualeti un dušu katrā numurā. Viesnīcā ir divas atsevišķas sanitārtehniskās telpas ar ieejām no ārpuses. 
 Bērni no 2.grupas dzīvos viesu nama lielajā mājā, otrajā stāvā. Viesu namā pirmajā stāvā atrodas halle, tualete apmeklētajiem, virtuve, noliktava un sauna ar tualeti un 2 dušām, zāle. Otrajā stāvā atrodas tualete ar dušu, vannas istaba, piecas viesu istabas (viena istaba ir aprīkota ar sanitāro mezglu ( ar dušu, tualeti un izlietni). Guļamtelpās izvietotas gultas, kā arī ir nodrošināta iespēja glabāt drēbes un citas personīgās lietas skapjos. 
Katrai grupai tiks paredzēta sava atpūtas teritorija, lai grupas savā starpā nesatiekas. Dalībnieku vecums no 6 līdz 12 gadiem. Katrā grupā būs 2 pedagogi.
Ir  vieta īslaicīgai dalībnieku izolācijai infekcijas slimību gadījumos, līdz ierodas likumiskie pārstāvji vai neatliekamas medicīniskas palīdzības dienesta pārstāvji. Viesnīca nodrošina ēdināšanas pakalpojumus un gultas veļu nometnes  dalībniekiem. Telpu higiēniskais stāvoklis ir apmierinošs. Apstākļi personīgās higiēnas ievērošanai ir nodrošināti. Ēdināšana tiks organizēta SIA “Aizvēji” kafejnīcā āra terasē katrai nometnes bērnu grupai atsevišķi, ievērojot starplaiku.
Nometnes vadītāja- Pētersone Zanda, (kontakta tālrunis- 26191227) apliecība par nometņu vadītāju kursu programmu apguvi – 116 00547.

6.2. Iekštelpu virsmu apdare

Iekšējo telpu apdarei izmantoti telpu funkcijai un higiēnas prasībām atbilstoši apdares materiāli. 

6.3. Apgaismojums

Telpu apgaismojums- dabiskais un mākslīgais. Mākslīgais apgaismojums vizuāli novērtējams kā atbilstošs. 

6.4. Siltumapgāde 

Ir iekārtota zemes siltumsūkņa apkures sistēma.
6.5. Gaisa apmaiņa 

Ēkas vedināšana ir dabiskā caur logiem, durvīm un ventkanāliem. 
6.6. Ūdens apgāde

Objekta ūdensapgāde-no vietējā urbuma. 14.06.2021. ir veikta dzeramā ūdens testēšana (SIA Laboratorija AUCTORITAS dzeramā ūdens testēšanas pārskats Nr. 6876/21). Dzeramā ūdens paraugs pēc mikrobioloģiskajiem un ķīmiskajiem rādītājiem atbilst 2017.gada 14.novembra MK noteikumu Nr.671 “Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām. 
 6.7. Kanalizācijas sistēma

Kanalizācija- vietējā, septiķis, ar pazemes filtrācijas laukumiem.

6.8. Teritorijas labiekārtošana

Teritorija ir labiekārtota. 

6.9. Vides pieejamība

   Dalībnieki ar funkcionālajiem traucējumiem nepiedalīsies nometnes darbībā.
6.10.Riska faktoru novērtēšana un cita informācija

Nav 

	7. Slēdziens

Objekts „Bērnu diennakts nometne „Pie Jūras 21”” Saulkrastu novadā, Zvejniekciemā, „Aizvēji” atbilst higiēnas prasībām.

	8. Rekomendējamie pasākumi 
- Objekta darbības laikā ievērot ar Veselības ministriju 28.05.2021. saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem. Vadlīnijas ir publicētas VI mājas lapā: https://www.vi.gov.lv/lv/jaunums/vadlinijas-piesardzibas-pasakumiem-bernu-nometnu-organizetajiem;
-Ievērot Ministru kabineta 09.06.2020. noteikumus Nr. 360 “Epidemioloģiskās drošības pasākumi Covid-19 infekcijas izplatības ierobežošanai”, Ministru kabineta 01.09.2009. noteikumus Nr. 981 „Bērnu nometņu organizēšanas un darbības kārtība”, kā arī nodrošināt pretepidēmiskā režīma ievērošanu un bērnu veselībai drošu vidi.



Sabiedrības veselības departamenta
Higiēnas novērtēšanas nodaļas vecākā higiēnas ārste                                              Irina Talanova
	Irina Talanova, 67081640

	irina.talanova@vi.gov.lv

